Document ID: /roh_data/filtered/fineweb-2-filterrobots_roh.jsonl.gz/71871

Ils ministers da l’exteriur dals stadis commembers da l’UE vulan instruir dapli schuldada ucranaisa. Quai ha annunzià Josep Borrell, l’incumbensà spezial per l’exteriur da l’UE, suenter in inscunter en Spagna. Sia proposta d’augmentar il dumber da schuldada instruida sin 40'000 saja vegnida beneventada.
La missiun d’instrucziun da l’UE è vegnida decidida il november passà. Oriundamain eri planisà d’instruir 15'000 schuldads ucranais en pajais europeics. Pli tard è quest dumber vegnì dublegià.